Cheferne i K og LA vil ikke finde sig i en udskydelse af skatteforhandlinger

Claus Hjort har udskudt forhandlingerne om skattelettelser.

Og det får Anders Samuelsen til at rasle med sablen.

Liberal Alliance kan ikke garantere, at regeringen sidder efter grundlovsdag, hvis den ikke lever op til regeringsgrundlagets mål om en skattereform i foråret, siger Anders Samulesen ifølge Ritzau.

Han føler sig dog overbevist om, at regeringen vil holde sit løfte i regeringsgrundlaget.

- Jeg har fået et opkald fra finansministeren, og han garanterer mig, at regeringen selvfølgelig vil leve op til sit regeringsgrundlag. Så længe han garanterer mig det, så giver jeg også en garanti for, at den her regering den lever.

- Men omvendt er det selvfølgelig også sådan, at hvis regeringen ikke lever op til regeringsgrundlaget, hvor der står, at der skal komme skatteforhandlinger i foråret, så kan vi heller ikke garantere, at regeringen sidder efter grundlovsdag, siger Anders Samuelsen til Ritzau.

Pape også gal

De Konservative - som også har skattelettelser som hjertebarn - er bestemt heller ikke med på at udskyde skatteforhandlinger. Det skriver partileder Søren Pape Poulsen på sin Facebook.

- I virkeligheden burde vi fremrykke forhandlingerne og ikke forsinke dem, skriver han i den opdatering, du kan læse herunder.

Se også: Hjorten: Asylbombe sparker skattedrama til hjørne

Statsminister Lars Løkke Rasmussen udtrykte blandt andet i sin nytårstale, at flygtninge kan koste skattelettelser. Hør mere i TV-indslaget foroven